User:Black Pipe/sandbox

เอลเลอรี่ ควีน ยอดนักสืบอเมริกัน

แดเนียล เนธาน หรือชื่อในแวดวงบรรณพิภพว่า เฟร็ดริก แดนเนย์(20 ตุลาคม พ.ศ.2448 - 3 กันยายน พ.ศ.2525) และเอ็มมานูเอล เบนจามิน เลอป็อฟสกี้ หรือชื่อในวงการว่า มันเฟร็ด เบ็นนิงตัน ลี (11 มกราคม 2488 - 3 เมษายน 2514) ต่างเป็นชาวอเมริกันที่เป็นญาติกันจากบรุ๊กลิน นิวยอร์ก ผู้ซึ่งประพันธ์ ทำงานบรรณาธิการ และคัดสรรนิยายนักสืบมาตีพิมพ์ภายใต้นามแฝงว่า "เอลเลอรี่ ควีน"(Ellery Queen) โดยตัวละครเอกในนิยายของทีมนักเขียน ซึ่งพวกเขาตั้งชื่อว่า "เอลเลอรี่ ควีน" เช่นกัน ตามท้องเรื่องนั้นเขามีอาชีพเป็นทั้งนักเขียนนวนิยายลึกลับ(mystery) และนักสืบสมัครเล่นด้วย เขามักคอยให้ความช่วยเหลือพ่อของเขา คือ ริชาร์ด ควีน นายตำรวจตำแหน่งสารวัตรแห่งหน่วยตำรวจแห่งมหานครนิวยอร์ก ในการคลี่คลายคดีฆาตกรรมที่สลับซับซ้อนและสร้างความพิศวงได้สำเร็จอยู่บ่อยครั้ง

ชื่อ"เอลเลอรี่ ควีน"เป็นนามปากการ่วมของญาติพี่น้องสองคนคือแดนเนย์กับลีในการสร้างสรรค์นวนิยายและเรื่องสั้นอย่างต่อเนื่องจนมีชื่อเสียงโด่งดังเป็นเวลายาวนานถึง42 ปี และในเวลาเดียวกันชื่อนี้ก็ยังใช้เป็นชื่อของตัวละครนักสืบตัวหลักที่พี่น้องสองคนนี้สร้างขึ้นมาประดับบรรณพิภพอีกด้วย

ในช่วงทศวรรษที่1930และครอบคลุมไปถึงช่วงทศวรรษที่ 1940 เอลเลอรี่ ควีนอาจถือได้ว่าเป็นตัวละครนักสืบอเมริกันที่มีชื่อเสียงที่สุด มีภาพยนตร์ ละครวิทยุ และภาพยนตร์ทีวีมากมายที่สร้างจากงานเขียนของแดนเนย์และลี

เฟร็ดริก แดนเนย์นั้นเป็นบรรณาธิการผู้ก่อตั้งและบรรณาธิการอำนวยการนิตยสาร Ellery Queen's Mystery Magazine ซึ่งได้รับการยอมรับว่าเป็นนิตยสารเรื่องสั้นอาชญกรรมภาษาอังกฤษที่ทรงอิทธิพลในวงการที่สุดและสามารถยืนหยัดตีพิมพ์จำหน่ายมาจนย่างเข้าปีที่ 75 แล้ว โดยที่ฝ่ายลีแทบจะไม่ได้มีส่วนเกี่ยวข้องอะไรมากนัก

พวกเขาทั้งสองยังเป็นนักประวัติศาสตร์แห่งวงการนี้อีกด้วยและได้ทำหน้าที่คัดสรรตีพิมพ์หนังสือรวมเรื่องสั้น(collection/anthology)ออกมาหลายเล่ม เช่น The Misadventures of Sherlock Holmes รวมทั้งหนังสือที่หนาเกือบ 1000 หน้าที่เขาเขียนให้สำนักพิมพ์ Modern Library ชื่อ 101 Years' Entertainment: The Great Detective Stories, 1841–1941 ซึ่งถือว่าเป็นงานชิ้นสำคัญแห่งวงการซึ่งมีการตีพิมพ์จำหน่ายอยู่หลายปี ภายใต้นามปากกาที่ญาติคู่นี้ใช้ร่วมกันทำให้พวกเขาได้รับรางวัล The Grand Master Award อันทรงเกียรติจากสมาคมนักเขียนเรื่องลึกลับแห่งสหรัฐอเมริกา Mystery Writers of America หรือ MWA ในปี 1961 จากผลงานความสำเร็จทั้งหลายที่พวกเขาได้สร้างสรรค์ประดับบรรณพิภพในสาขาเรื่องลึกลับเอาไว้